**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2024. GODINE**

**Naziv obveznika: Dječji vrtić Mladost Vođinci**

**Adresa obveznika:** Braće Radića 63, 32283 Vođinci

**Broj RKP-a:**46190

**OIB:** 20024979829

**Oznaka razine:** 21

Predškolska ustanova Dječji vrtić Mladost posluje u skladu sa Zakonom o predškolskom odgoju i obrazovanju i Zakonu o proračunu. Vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu te prema okružnici Ministarstva financija o sastavljanju i predaji financijskih izvještaja.

**BILJEŠKE UZ IZVJEŠTAJ O OBVEZAMA**

**ZA RAZDOBLJE OD 01.01.2024. DO 31.12.2024. GODINE**

Stanje obveza na početku razdoblja 01.01.2024. godine (V001) iznosi 14.365,56 eur.

Stanje obveza na kraju izvještajnog razdoblja (V006) iznosi 26.135,01 eur.

Dana 31.12.2024. godine ukupne nepodmirene dospjele obveze iznose 0,00 eur (V007):

Ukupne nepodmirene nedospjele obveze, V009, iznose 26.135,01 eur:

* Međusobne obveze subjekata općeg proračuna 7.780,10 eur, odnose se na obveze koje su nastale po transakcijama sa zajedničkog računa Riznice.
* 23 Obveze za rashode poslovanja 18.354,91 eur

Obveze za rashode poslovanja odnose se na plaću zaposlenika i naknadu za prijevoz zaposlenika za mjesec prosinac 2024. godine, uredski materijal i ostale materijalne rashode, energiju za prosinac 2024., službena i radna odjeća, usluge telefona, komunalne usluge, računalne usluge, ostale usluge, ostale nespomenute rashode poslovanja, nastale u prosincu 2024.

**BILJEŠKE UZ OBRAZAC BILANCA**

**ZA RAZDOBLJE OD 01.01.2024. DO 31.12.2024. GODINE**

Ukupna imovina (B001) jednaka je obvezama i vlastitim izvorima (B003), te iznosi 42.454,29 eur.

Nefinancijska imovina, B002, iznosi 37.375,18 eur. Primjenjivane su stope ispravka vrijednosti prema Pravilniku o proračunu;

-uređaji, strojevi šifra 0227 54.394,64 eur

 Financijska imovina, šifra 1, iznosi 5.079,11 eur:

* Ostala potraživanja (potraživanja od HZZO-a) šifra 129 310,61 eur
* Potraživanja za prihode poslovanja (upate reoditelja) šifra 16 4.768,50 eur

Manjak prihoda, šifra 9222, iznosi 25.824,40 eur.

Dječji vrtić Mladost Vođinci nema ugovorene odnose koji mogu postati obveza ili imovina (dana kreditna pisma, hipoteke i slično) i nema sudske sporove u tijeku.

**BILJEŠKE UZ OBRAZAC RAS-FUNKCIJSKI**

**ZA RAZDOBLJE OD 01.01.2024. DO 31.12.2024. GODINE**

Predškolsko obrazovanje - rashodi za temeljnu funkciju, šifra 0911, iznose 220.472,73 eur, što su ujedno i ukupno rashodi i izdaci na kraju ovog izvještajnog razdoblja. U odnosu na prošlu godinu, rashodi prema funkcijskoj klasifikaciji bilježe povećanje, zbog povećanje cijene materijalnih rashoda i cijene energenata.

**BILJEŠKE UZ OBRAZAC PROMJENE U VRIJEDNOSTI I OBUJMU IMOVINE I OBVEZA**

**ZA RAZDOBLJE OD 01.01.2024. DO 31.12.2024. GODINE**

Dječji vrtić Mladost Vođinci za izvještajno razdoblje od 01.01. do 31.12.2024. godine ima promjena u vrijednosti i obujmu imovine i obveza , šifra 91512 u iznosu smanjenja od 822,78 eur od čega se 90,01 eur odnosi na isknjiženje imovine- rashod neuporabljivih osnovnih sredstava prema Izvještaju Inventurne komisije, a 732,77 eur na otpis potraživanja za uplaćene predujmove zbog pogrešnih knjiženja u 2022. godini.

Šifra 91522 u iznosu smanjenja obveza za rashode poslovanja od 252,42 eur, od čega je 91,82 eur otpis dijela obveze iz 2023. prema Veterinarskoj stanici d.o.o. Vinkovci, a 160,60 eur je otpis potraživanja roditelja, obveze iz 2023.

**BILJEŠKE UZ OBRAZAC PR-RAS**

**ZA RAZDOBLJE OD 01.01.2024. DO 31.12.2024. GODINE**

U izvještajnom razdoblju ostvareni su:

I. UKUPNI PRIHODI POSLOVANJA u iznosu od 184.377,29 eur, od toga:

* Skupina prihoda 63 Pomoći iz inozemstva i od subjekata unutar opće države - ostvareni su u iznosu od 547,20 eur i odnose se na tekuće pomoći iz državnog proračuna proračunskim korisnicima proračuna JLP(R)S za financiranje predškolskog programa i programa za djecu s teškoćama. U odnosu na izvještajno razdoblje 2023. godine povećali su se za 26,7%.
* Skupina prihoda 65 Prihodi po posebnim propisima i naknada - ostvareni su u iznosu od 74.293,75 eur i odnose se na prihod uplate roditelja za uslugu dječjeg vrtića (račun iz računskog plana 6526). U odnosu na izvještajno razdoblje 2023. godine postoji pozitivna razlika indeksa od 109,8 jer je povećan broj djece.
* Skupina prihoda 67 Prihodi iz nadležnog proračuna - ostvareni su u iznosu od 109.428,85 eur, iz nadležnog proračuna za financiranje rashoda poslovanja, a u odnosu na izvještajno razdoblje 2023. godine prihodi su se smanjili za 7%.

II. UKUPNI RASHODI POSLOVANJA, u iznosu od 220.143,73eur:

* Razred 3: Rashodi poslovanja iznose 220.143,73 € i u odnosu na izvještajno razdoblje u 2023. godini bilježe povećanje od 28,5% ponajviše zbog povećanja rashoda za zaposlene, materijalnih rashoda koji se odnose na rashode za materijal i energiju.
	+ 31- Rashodi za zaposlene – iznose 188.396,91 eur povećali su se u odnosu na prošlu godinu za 36% zbog povećanja plaće i povećanog broja zaposlenih.
	+ 32 – Materijalni rashodi – iznose 31.746,82 eur smanjili su se u odnosu na prošlu godinu za 1,3%.

 U Vođincima, 23.01.2025. godine Ravnateljica :

 Iva Duspara